Shakira 45 yoshda: 4 yoshida she’r yozib, 8 yoshida ilk qo‘shig‘ini yaratgan xonandaning shon-shuhratgacha bo‘lgan yo‘li (foto)

Dunyoga mashhur xonanda Shakira 2022-yil 2-fevral kuni 45, uning taniqli sportchi turmush o‘rtog‘i Jerar Pike esa 35 yoshni qarshi oldi.

Kolumbiyalik qo‘shiqchi Shakira 2000-yillarning boshlarida dunyo bo‘ylab mashhurlikka erishdi. Uning qo‘shiqlari va musiqiy albomlari 20 dan ortiq mukofotlarga sazovor bo‘lgan. Xonanda muvaffaqiyatga erishish uchun qanday yo‘llarni bosib o‘tdi?

Shakira Izabel Mebarak Ripoll 1977-yil 2-fevralda Kolumbiyaning Barrankila shahrida tug‘ilgan. Oilada bo‘lajak qo‘shiqchining otasining oldingi nikohidan yana 7 farzandi bor edi. Shakiraning otasi ishbilarmon va badavlat odam bo‘lib, uning zargarlik do‘koni bo‘lgan. Shuningdek, nasrda ham ijod qilishni yaxshi ko‘rgan. Balki shuning uchundir Shakira to‘rt yoshidanoq she’r yozishni boshladi, xoreografiyada ham o‘qidi. Musiqaga shunchalar mehr berdiki, sakkiz yoshida u ilk taronasini yozdi.
Karyera

1990-yilda Shakira iste’dodlar tanlovida qatnashib, u yerda teatr jurnalisti Monika Ariza bilan uchrashdi, buning natijasida qo‘shiqchi Sony Music’ning Kolumbiya filiali bilan shartnoma imzolashga muvaffaqa bo‘ldi. 1991-yilda xonandaning “Magia” deb nomlangan birinchi albomi chiqdi. Garchi u muvaffaqiyatga erishmagan bo‘lsa-da, Shakiraga o‘z vatanida mashhurlik keltirdi.







 View this post on Instagram








1994-yilda Shakira o‘rta maktabni tugatdi va aktrisa sifatida debyut qildi. U “El Oasis” melodramasida rol o‘ynadi. Luisa Mariyaning bosh roli uchun Kolumbiyaning TV GUIA jurnali uni “Miss TVK” deb e’lon qildi. 1995-yilda Lotin Amerikasida qo‘shiqchini mashhur qilgan “Donde Estas Corazon” taronasi chiqdi.







 View this post on Instagram








1996-yilda chiqarilgan “Pies Descalzos” albomi ijrochining birinchi rasmiy studiya loyihasi bo‘ldi. Albom byudjeti 100 ming dollarni tashkil etdi va qisqa muddat ichida o‘zini oqladi. Braziliya, Argentina, Kolumbiya, Chili, Ekvador, Peru va Venesuelada eng ko‘p sotilgan albomga aylandi. 1999-yilda Shakira eng yaxshi lotin roki uchun birinchi “Gremmi” mukofotiga nomzod bo‘ldi.
2001-yil noyabr oyida birinchi ingliz tilidagi “Laundry Service” albomi chiqdi, bu xonandani butun dunyoga mashhur qildi. 2005-yilda Shakira ispan tilidagi “Fijacion Oral, Vol.” nomli albomini chiqardi, u 15 ta musiqiy mukofotga sazovor bo‘ldi. Xonandaning karyerasi jadallashishda davom etdi, Shakira yana bir nechta albomlarni chiqardi, shuningdek, boshqa jahon yulduzlari bilan duetda bir nechta kompozitsiyalar yaratdi.

2021-yil boshida xonanda Britaniyaning Hipgnosis Songs Fund Limited sarmoyaviy kompaniyasi bilan barcha musiqa relizlariga huquqlarni sotish bo‘yicha shartnoma imzoladi. Hammasi bo‘lib katalogga 145 ta qo‘shiq kiritilgan.
Shaxsiy hayot
2000-yilda Shakira Argentina sobiq prezidentining o‘g‘li advokat Antonio de la Rua bilan munosabatlarni boshladi. Qo‘shiqchi qaynotasi imzolashni so‘ragan nikoh shartnomasidan qoniqmaganligi sababli munosabatlar to‘xtatildi. Juftlik shu tarzda 2010-yilning yozida ajrasdishdi.

O‘sha yili qo‘shiqchi futbolchi Jerar Pike bilan uchrashdi va u uning muhabbatiga aylandi. Tez orada juftlik Barselonaga ko‘chib o‘tdi va 2013-yilda ular Milan Pike Mebarak ismli o‘g‘il ko‘rdi. 2015-yilda oilada Sasha ismli yana bir o‘g‘il tug‘ildi.